«Ռեալ Մադրիդ» ակումբը պաշտոնապես ձևավորվել է 1902 թվականի մարտի 6-ին: Նույն թվականի մայիսին «Ռեալ Մադրիդը» նվաճում է իր բազմաթիվ գավաթներից առաջինը՝ Copa de la Gran Peca: 1905 – 1909 թթ ակումբի համար շատ պտղաբեր շրջան էր. այդ ընթացքում «Ռեալը» 4 անգամ նվաճում է Ալֆոնսո XIII թագավորի գավաթը, ինչը իրավունք է տալիս ակումբին այդ գավաթը ընդմիշտ պահել իր մոտ: 1912 թվականը ազդարարեց ակումբի զարգացման նոր փուլի սկիզբը, որը սկսվեց մարզադաշտը Օ'Դոննել տեղափոխելով և Սանտյագո Բեռնաբեու անունով երիտասարդ հարձակվողի ակումբ գալով: Մի քանի տարի հետո՝ 1920 թ. հուլիսի 29-ին, Ալֆոնսո XIII թագավորը ակումբին շնորհում է թագավորական ակումբի կոչում, իսկ 1923 թ. ապրիլի 29 Սիուդադ Լինեալում բացվում է ակումբի բազան, և այս իրադարձությունը նշվում է Իրունից ժամանած հյուրերի նկատմամբ տարած հաղթանակով: Մի տարի հետո՝ 1924 թ. մայիսի 17, բացվում է Կամպո դե Շամարտեն մարզադաշտը: